MODIFICACIÓ DEL REGLAMENT DE RÈGIM INTERN DE L'ESCOLA DE DOCTORAT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4682)
  + [Valencià](/va/acuerdo/4682)






Selector de idioma

Leer

* [Español](/es/acuerdo/4682)
* [Valencià](/va/acuerdo/4682)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DEL REGLAMENT DE RÈGIM INTERN DE L'ESCOLA DE DOCTORAT[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





MODIFICACIÓ DEL REGLAMENT DE RÈGIM INTERN DE L'ESCOLA DE DOCTORAT

Data d'aprovació
:   26/04/2018

Data de publicació
:   26/04/2018

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=4682.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4682)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4682)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ  DEL  REGLAMENT  DE  RÈGIM  INTERN  DE  L'ESCOLA DE DOCTORAT&url=https://www.boua.ua.es/va/acuerdo/4682)

**Títol:** MODIFICACIÓ DEL REGLAMENT DE RÈGIM INTERN DE L'ESCOLA DE DOCTORAT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 d'abril de 2018

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 26 D'ABRIL DE 2018, VA APROVAR PER UNANIMITAT, LA MODIFICACIÓ DEL REGLAMENT DE RÈGIM INTERN DE L'ESCOLA DE DOCTORAT

Es modifica el punt 3 de l'article 15 del Reglament aprovat pel Consell de Govern el 17 de desembre de 2013 i publicat en el Butlletí Oficial de la Universitat d'Alacant (BOUA) de 20 de desembre de 2013 que queda redactat de la manera següent:

“3. Tesi doctoral per compendi de publicacions.

La tesi doctoral podrà ser un treball original de recerca elaborat a partir d'un conjunt de publicacions del doctorand o doctoranda relacionades en el pla de recerca de la tesi doctoral i que consten en el seu document d'activitats. Els treballs han de tenir valor científic per si mateixos i configurar una unitat científica.

Per a la presentació i defensa d'una tesi per compendi de publicacions s'estableixen els següents requisits:

* Nombre de publicacions:

- Un mínim de tres contribucions publicades o acceptades, que complisquen els requisits necessaris segons la branca de coneixement establits en l'annex I, estant almenys una d'elles ja publicada.

- Un mínim de dues contribucions en el cas que es troben classificades en el primer quartil de Journal Citation Reports.

- Un mínim d'un llibre, publicat en editorial de reconegut prestigi, amb un procediment selectiu per a l'acceptació d'originals, i que complisca els requisits necessaris segons la branca de coneixement establits en l'annex I.

* Autoria de les publicacions:

- En el cas de llibres, s'exigirà autoria única.

- En el cas d'articles o capítols de llibre, el doctorand o doctoranda ha de ser el primer signatari de, almenys, dos dels treballs presentats. En els camps de coneixement en els quals s'utilitze un conveni específic d'ordenació de la signatura dels articles, és necessari que es justifique la posició del doctorand o doctoranda.

Pel que concerneix al nomenament de tribunals de defensa de la tesi per aquesta modalitat, cap dels o les membres del tribunal que haja de jutjar la tesi doctoral serà coautor o coautora d'algun dels treballs presentats.

En l'annex II s'arreplega el procediment per a la presentació de les tesis doctorals per compendi de publicacions.”

Entrada en vigor.

Aquesta modificació entrarà en vigor en el curs 18/19.

Annex I. Requisits que han de complir les aportacions en funció de les branques de coneixement

Ciències:

- Articles publicats en revistes indexades en Journal Citation Reports (JCR) Science Edition

- Llibres i capítols de llibre publicats per editorials de prestigi internacional, que es troben relacionades en Scholarly Publishers Indicators (SPI). També podran considerar-se, segons el parer de la comissió , publicacions en col·leccions d'editorials universitàries que compten amb el segell de Qualitat en Edició Acadèmica (QEA). No s'acceptarà més que una aportació d'aquest tipus entre les presentades.

- Patents que estiguen en explotació, demostrada mitjançant contracte de compravenda o contracte de llicència. Respecte a patents concedides sense estar en explotació, només es valoraran si la concessió s'ha dut a terme amb examen previ (tipus B2).

Ciències de la salut:

- Articles publicats en revistes indexades en Journal Citation Reports (JCR) Science Edition

- Llibres i capítols de llibre publicats per editorials de prestigi internacional, que es troben relacionades en Scholarly Publishers Indicators (SPI).

- Patents que estiguen en explotació, demostrada mitjançant contracte de compravenda o contracte de llicència. Respecte a patents concedides sense estar en explotació, només es valoraran si la concessió s'ha dut a terme amb examen previ (tipus B2).

Enginyeria i arquitectura:

- Articles publicats en revistes indexades en Journal Citation Reports (JCR) Science Edition o Social Sciences Edition. En les àrees d'Arquitectura es tindran en compte també els articles publicats en revistes arreplegades en bases de dades internacionals com Arts and Humanities Citation Index del «Web of Science» i els articles publicats en revistes dels llistats de Scimago Journal Rank (SJR). També es consideraran articles publicats en revistes incloses en bases de dades de l'especialitat, com Avery Index to Architectural Periodical, o Riba Online Catalogue.

- En les àrees d'Enginyeria, podrien tenir-se en compte també, els articles publicats en revistes arreplegades en bases de dades internacionals d'Enginyeria (com per exemple TRIS Electronic Bibliography Data i International Development Abstracts).

- En l’àmbit de l’àmbit d’Enginyeria Informàtica, es consideraran igualment publicacions en actes de congressos recollits en les classes 1 i 2 del Rating de Congressos de GII‐GRIN‐SCIE.

- Llibres i capítols de llibre publicats per editorials de prestigi internacional, que es troben relacionades en Scholarly Publishers Indicators (SPI). També podran considerar-se publicacions en col·leccions d'editorials universitàries que compten amb el segell de Qualitat en Edició Acadèmica (CEA). En el cas de les àrees d'arquitectura, es valoraran també els llibres i capítols de llibre que figuren en el catàleg d'Avery o Riba. En queden específicament exclosos els llibres o capítols de llibre autopublicats o finançats per l'autor o la mateixa universitat.

- Patents que estiguen en explotació, demostrada mitjançant contracte de compravenda o contracte de llicència, i les patents concedides per l'Oficina Espanyola de Patents i Marques mitjançant el sistema d'examen previ. Respecte a patents concedides sense estar en explotació, només es valoraran si la concessió s'ha dut a terme amb examen previ (tipus B2).

Ciències socials i jurídiques:

- Articles publicats en revistes indexades en Journal Citation Reports (JCR) Science Edition o Social Sciences Edition. Així mateix els articles publicats en revistes dels llistats de Scimago Journal Rank (SJR), i en «Arts and Humanities Citation Index» de la «Web of Science».

- Llibres i capítols de llibre publicats per editorials de prestigi internacional, que es troben relacionades en Scholarly Publishers Indicators (SPI). També podran considerar-se, segons el parer de la comissió , publicacions en col·leccions d'editorials universitàries que compten amb el segell de Qualitat en Edició Acadèmica (CEA). No s'acceptarà més que una aportació d'aquest tipus entre les presentades.

- Patents que estiguen en explotació, demostrada mitjançant contracte de compravenda o contracte de llicència, i les patents concedides per l'Oficina Espanyola de Patents i Marques mitjançant el sistema d'examen previ.

Arts i Humanitats:

- Articles publicats en revistes indexades. Es considerara la informació oferida en Ulrichsweb, CAPES, en el «European Reference Index for the Humanities (ERIH Plus)» de l'ESF, MIAR, in-RECH, RESH i o CAHRUS. Així mateix, les revistes indexades en la Web of Science (Arts and Humanities Citation Index, Social Science Citation Index, Science Citation Index, Journal Citation Reports, oy Emerging Sources Citation Index) o en Scimago Journal Rank, També s’hi tindran en compte les revistes incloses en la International Medieval Bibliography, RILMS Abstracts of Music Literature, etc.

- Llibres i capítols de llibre publicats per editorials de prestigi internacional, que es troben relacionades en Scholarly Publishers Indicators (SPI).

No podran incloure's:

- Els llibres de text, programes, anotacions, casos o supòsits pràctics que tinguen com a objectiu prioritari servir de material docent.

- Els llibres de caràcter professional que no puguen considerar-se llibres de recerca per no incloure aportacions originals contrastables en relació amb el tema abordat.

- Els llibres i articles de divulgació, com també els articles en revistes d’infromació general .

- Les edicions de textos o les traduccions, llevat que es consideren de singular rellevància o estiguen precedides de pròlegs o estudis preliminars o acompanyats d'anotacions que siguen fruit d'una investigació personal i suposen una aportació apreciable al seu camp temàtic.

- Les meres revisions recopilatòries, sense cap aportació original, encara que estiguen publicades en revistes indexades.

- Les meres recopilacions legislatives, encara que incloguen anotacions sobre disposicions concordants, complementàries o derogades.

Aquests últims treballs podran incloure's com a apèndixs. A més, els articles, els capítols de llibre, el llibre o llibres que conformen la tesi doctoral no es podran presentar en més d'una tesi.

Annex II. Procediment de presentació de tesis doctorals per compendi de publicacions

Per a la presentació de tesis doctorals com compendi de publicacions, el doctorand o doctoranda presentarà una sol·licitud a l'EDUA, per a valoració i aprovació, si escau, incloent:

a. Informe del director o directora de la tesi, amb l'aprovació de la comissió acadèmica, on s'indique la idoneïtat de la presentació de la tesi per compendi i les publicacions que s'inclouran en la tesi per compendi, incloent-hi el factor d'impacte de les revistes en les quals es publiquen els articles i la posició de les revistes pel que fa a les de la seua mateixa categoria o, en defecte d'això, els índexs de qualitat de les publicacions. En els casos de treballs en coautoria, el director o directora de la tesi haurà d'especificar quina ha sigut la contribució del doctorand en cada publicació.

b. Còpia dels articles, dels capítols de llibre, del llibre o dels llibres que conformaran la tesi doctoral, on conste necessàriament el nom i filiació de tots els coautors o coautores, així com la referència completa de la publicació.

c. Acceptació per escrit dels coautors o coautores que el doctorand o doctoranda presente el treball com a tesi.

d. Renúncia de les coautores o coautors no doctors dels treballs a presentar-los com a part d'una altra tesi doctoral.

e. Els apartats (c) i (d) no s'exigiran si en el mateix contingut del treball o article s'indica que aquest forma part de la tesi doctoral del doctorand o doctoranda.

La direcció de l'EDUA, una vegada considerats aquests extrems, decidirà si escau o no l'acceptació d'una tesi amb aquest format.

L'estructura formal de la tesi per compendi de publicacions ha de ser la següent (a més de l'establida en la guia de presentació):

a. Una secció inicial, en una de les dues llengües oficials d'aquesta Comunitat Autònoma, en el qual es presenten els objectius, hipòtesis, es justifique la unitat temàtica i s'incloga un resum global dels resultats obtinguts i la seua discussió. Aquesta secció inicial tindrà una extensió mínima de 5.000 paraules.

b. La segona secció ha de contenir els articles, llibre o capítols de llibre publicats o acceptats, sota el títol de "Treballs publicats" o "Treballs publicats o acceptats", si escau. Cadascun dels treballs publicats serà un capítol diferenciat, amb la versió íntegra publicada o acceptada dels articles, llibre o capítols de llibre, incloent la referència bibliogràfica completa del mateix.

c. En el cas que la tesi continga resultats no acceptats o no publicats, aquests formarien part d'una tercera secció de la tesi sota el títol d’"Altres treballs".

d. L'última secció de la tesi estarà formada per les conclusions d’aquesta.

Si la tesi sol·licita la menció internacional, haurà de complir els requisits addicionals d’aquesta.

Anàlisi
-------

:   **Modifica a:**

    * [Detalle
      REGLAMENT DE RÈGIM INTERN DE L'ESCOLA DE DOCTORAT.](/va/acuerdo/2695) 
      20/12/2013





[Carretera Sant Vicent del Raspeig s/n  
03167 Sant Vicent del Raspeig - Alacant  
 Tel. 99 556 4979 - Fax 21 735 1649](https://www.google.es/maps/@04.249212,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12631&trk=tyah&trkInfo=tarId%9D9643535928887%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)